stanford-oval/wikipedia huggingface dataset:
חוק חופשה שנתית
מבנה החוק > תשלומים > המועד לתשלום דמי חופשה

דמי החופשה ישולמו לכל המאוחר ביום שבו היו משלמים לעובד את שכרו, אילו לא יצא לחופשה והוסיף לעבוד; אך אם העובד יצא לחופשה של שבעה ימים לפחות, ודרש להקדים את תשלום דמי החופשה – ישולמו לכל המאוחר שני ימים לפני תחילת החופשה.
מבנה החוק > תשלומים > איבוד הזכות לדמי חופשה

עובד לא יעבוד בשכר בימי חופשתו, ואם עבד עבודה סדירה בשכר, איבד את זכותו לדמי חופשה; ואם כבר שולמו, רשאי המעסיק לנכותם משכר העבודה שישולם לעובד, או לגבותם בכל דרך בה גובים חוב אזרחי.
מבנה החוק > תשלומים > פדיון חופשה

חדל עובד לעבוד לפני שניתנה לו החופשה המגיעה לו עד ליום שבו חדל לעבוד, ישלם המעסיק פדיון חופשה בסכום השווה לדמי החופשה שהיו משתלמים לעובד אילו יצא לחופשה ביום שבו חדל לעבוד.
מבנה החוק > תשלומים > חישוב השכר הרגיל, חילוקי דעות בדבר תשלומים

שר העבודה רשאי לקבוע, בתקנות, הוראות משלימות בדבר חישוב השכר הרגיל לעניין סעיף "דמי חופשה"
התעוררו חילוקי דעות בדבר דרך חישובם של דמי החופשה, או של פדיון החופשה, או בקשר לסעיף 12, יכריע בית דין אזורי כמשמעותו בחוק בית הדין לעבודה, תשכ"ט–1969.
מבנה החוק > תשלומים > תשלום תמורת חופשה

עובד בשכר העובד אצל מעסיק אחד או במקום עבודה אחד לפחות יום אחד אך פחות מ־75 ימים רצופים כאמור בסעיף 4, בין בשנת עבודה אחת ובין בשתי שנות עבודה רצופות, ואין ביניהם חוזה עבודה בכתב לתקופת עבודה רצופה העולה על 74 ימים – ישלם בעדו המעסיק תמורת חופשה 4% לפחות משכר העבודה.
תמורת החופשה תשולם לקרן החופשה של ענף העבודה שבו עבד העובד או בכל דרך אחרת שנקבעה בתקנות.
הייתה תמורת החופשה משתלמת לקרן החופשה, חייב המעסיק לשלמה בתחילת החודש שלאחר חודש העבודה, לפי שכר העבודה המשתלם בחודש שלפניו לעובדים כאמור בסעיף הצוין לפני; המשיך העובד לעבוד אצל אותו מעסיק או באותו מקום עבודה מעל ל־74 ימים רצופים, ישלם לו המעסיק את דמי החופשה, או פדיון חופשה, הכל לפי העניין, וקרן החופשה תחזיר למעסיק, לפי בקשתו, את הסכומים שהעביר לה בשל אותו עובד; שר העבודה רשאי לקבוע בתקנות את המועדים והסדרים להחזרת הסכומים על ידי קרן החופשה, כאמור.
תמורת החופשה ששולמה לקרן חופשה תימסר לעובד לפי הוראות תקנון הקרן, ותמורת החופשה ששולמה בדרך אחרת תימסר לעובד בדרך שתיקבע בתקנות.
קרן החופשה רשאית – בהסכמת העובדים שתינתן בהסכם קיבוצי, בחוזה עבודה או בדרך אחרת שתיקבע – לבוא לידי הסכם עם המעסיק בדבר תשלום דמי החופשה לקרן גם בעד עובדים שעבדו אצלו מעל ל־75 ימים.
מבנה החוק > תשלומים > זכות לתבוע תמורת חופשה

תמורת חופשה שמעסיק חייב לשלמה, יראוה כחוב המגיע ממנו לקרן החופשה או למי שיש לשלמה בהתאם לתקנות.
מבנה החוק > תשלומים > דין התשלומים

דמי חופשה, פדיון חופשה ותמורת חופשה, דינם לכל דבר כדין שכר עבודה.
לקריאה נוספת

מנחם גולדברג ונחום פינברג, דיני עבודה, הוצאת סדן, פרק 16 - חוק חופשה שנתית.
הערות שוליים

↑  ספר החוקים - ז' באדר א' התשע"ו - עמוד 574
↑  ספר החוקים - כ"ב בתמוז התשע"ו - עמוד 1093
↑  רוני זינגר, חוק הארכת חופשה לעובדים אושר בוועדת העבודה והרווחה, באתר כלכליסט, 1 בפברואר 2016
↑  חוק חופשה שנתית – ויקיטקסט, באתר he.wikisource.org
טרנסוואל (פרובינציה)

פרובינציית טרנסוואל (באנגלית: Province of the Transvaal, באפריקאנס: Provinsie Transvaal) הייתה אחת מארבע פרובינציות דרום אפריקה בין השנים 1910–1994, תחת איחוד דרום אפריקה ורפובליקת דרום אפריקה. לקראת שלהי שנות קיומה של הפרובינציה, הוקמו בתחומה שישה בנטוסטנים: בופוטאצוואנה, ונדה, גאזאנקולו, לבווה, קאנגוואנה וקוואנדבלה.
כיום בשטחה של פרובינציית טרנסוואל מתקיימות הפרובינציות המודרניות לימפופו, מפומלנגה, חאוטנג והצפון-מערבית.
אוכלוסייה

| קבוצות גזעיות באוכלוסיית טרנסוואל> 1904 |
| --- | --- | --- | --- |
| לבנים | 297,277 | 23.4% |   |
| שחורים | 937,127 | 73.8% |   |
| צבעוניים | 24,226 | 1.5% |   |
| אסייתים | 11,321 | 0.9% |   |
| סה"כ | 1,269,951 | 100% |  |
1960
| לבנים | 1,468,305 | 23.4% |   |
| שחורים | 4,633,378 | 73.9% |   |
| צבעוניים | 108,007 | 1.7% |   |
| אסייתים | 63,787 | 1.0% |   |
| סה"כ | 6,273,477 | 100% |  |
ארצות המולדת

| שם | בשפת המקור | שנת ייסוד | שטח (בקמ"ר) | אוכלוסייה (1980) | עם עיקרי |
| --- | --- | --- | --- | --- | --- |
| בופוטאצוואנה בופוטאצוואנה | Bophuthatswana | 1972 | 44,109 | 1,323,315 | צוואנה |
| גאזאנקולו גאזאנקולו | Gazankulu | 1971 | 7,730 | 514,220 | טסונגה |
| ונדה ונדה | Venda | 1973 | 7,410 | 315,545 | ונדה |
| לבווה לבווה | Lebowa | 1972 | 24,540 | 1,700,000 | פדי |
| קאנגוואנה קאנגוואנה | KaNgwane | 1981 | 3,000 | 161,160 | סוואזי |
| קוואנדבלה קוואנדבלה | KwaNdebele | 1981 | 1,970 | 156,380 | נדבלה |
מושלים

|  | שם | כהונה |
| --- | --- | --- |
| 1 | יוהאן פרידריך ברנארד ריסיק Johann Friedrich Bernhard Rissik | 1910–1917 |
| 2 | אלפרד ג'ורג' רוברטסון Alfred George Robertson | 1917–1924 |
| 3 | יאן הנדריק הופמייר Jan Hendrik Hofmeyr | 1924–1929 |
| 4 | יאקובוס סטפאנוס סמית Jacobus Stephanus Smit | 1929–1934 |
| 5 | סימון פוטכיטר בקר Simon Potgieter Bekker | 1934–1938 |
| 6 | יאקובוס יוהאנס פיאנאר Jacobus Johannes Pienaar | 1938–1948 |
| 7 | ויליאם ניקול William Nicol | 1948–1958 |
| 8 | פראנס הנדריק אודנדאל Frans Hendrik Odendaal | 1958–1966 |
| 9 | סייברנד חרהארדוס ואן ניקרק Sybrand Gerhardus Johannes van Niekerk | 1966–1979 |
| 10 | וילם אדריאן כרויוואגן Willem Adriaan Cruywagen | 1979–1988 |
| 11 | דניאל הוך Daniel Hough | 1988–1994 |
ראו גם

דרום אפריקה בתקופת האפרטהייד
איחוד דרום אפריקה
מושבת טרנסוואל
הערות שוליים

1 2  The Statesman's Year-Book, 1967–1968 (104th annual edition), edited by S.H. Steinberg, Macmillan, London; St. Martin's Press, New York, 1967, pages 1405–1424
↑  Smuts I: The Sanguine Years 1870–1919, W.K. Hancock, Cambridge University Press, 1962, pg 219
1 2  Sally Frankental; Owen Sichone (2005-01-01). South Africa's Diverse Peoples: A Reference Sourcebook. ABC-CLIO. p. 187. ISBN 978-1-57607-674-3. Retrieved 2013-09-18.
‏
| --- | --- |
בקרת זהויות :  GND: 4060709-4  NARA: 10046282
יחידה תנועתית

יחידה תנועתית (או יחידה מוטורית) היא סיב עצבי תנועתי אחד וכל סיבי השריר המעוצבבים על ידו. כאשר הסיב העצבי של היחידה מופעל, מתכווצים יחד כל סיבי השריר של היחידה. מספר יחידות תנועתיות יכולות לפעול יחד, להשגת תנועה מתואמת של השריר בו הן נמצאות.
מספרם של סיבי השריר בכל יחידה תנועתית משתנה, בשרירי הירך ימצאו אלפי סיבים בכל יחידה ואילו בשרירים המניעים את העין ימצאו רק עשרה סיבי שריר בכל יחידה תנועתית. ככלל, ככל שמספרם של סיבי השריר קטן יותר, תושג תנועה מדויקת יותר ומאידך, ככל שמספרם של סיבי השריר גדול יותר, יגדל כוחה של היחידה התנועתית.
אצל חסרי חוליות יחידות תנועתיות מאורגנות מעט שונה, לכל שריר יש מעט יחידות תנועתיות (בדרך כלל פחות מ-10), וכל סיב שריר מועצבב על ידי הרבה ניורונים. בגלל זה בעוד שבבעלי חוליות הכוח שיפעיל השריר נקבע על ידי מספר היחידות התנועתיות המופעלות, אצל חסרי חוליות הוא נקבע על פי האיזון בין האותות המעוררים והמעכבים.
| --- | --- |
בקרת זהויות :  GND: 4232754-4 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
יוהאן רדון

| --- | --- |

 לידה:  16 בדצמבר 1887 דשין, צ'כיה 
 פטירה:  25 במאי 1956 (בגיל 68) ורשה, רפובליקת פולין 
 שם לידה:  Johann Karl August Radon 
 ענף מדעי:  מתמטיקה, אנליזה מתמטית, גאומטריה 
 מקום קבורה:  בית הקברות דבלינג 
 מקום לימודים:  אוניברסיטת וינה (1910)  אוניברסיטת גטינגן (1912) 
 מנחה לדוקטורט:  גוסטב פון אשריך 
 מוסדות:  אוניברסיטת וינה (1913–1919)  אוניברסיטת אינסברוק (1945–1946)  אוניברסיטת ארלנגן-נירנברג (1925–1928)  האוניברסיטה הטכנית של וינה (1912–1913)  אוניברסיטת ורוצלב (1928–1945)  אוניברסיטת המבורג (1919–1922)  אוניברסיטת גרייפסוואלד (1922–1925)  אוניברסיטת וינה (1946–1956) 
 תלמידי דוקטורט:  Heinrich Brauner, Hans-Heinrich Ostmann, Arno Müller, Georg Lukas Tautz, Kurt Zita, Kurt Weichselberger, Walter Knödel, Johann Pfanzagl, Rudolf Jacob, Hans-Joachim Kanold, Wolfgang Cramer, Heinrich Bürger, Wolfgang Gleißberg, Otto Delvendahl, Ernst Lonn, Kurt Beier, Arno Müller, Alfred Herzig, Gerhard Zrunek, Georg Dudek, Kurt Zita, Rudolf Jacob, Heinrich Bürger, Robert Irrgang, Helmut Brunner, Wolfgang Gleißberg, Georg Lukas Tautz, Otto Schultz 
 פרסים והוקרה:  פרס ליבן (1921) 
 צאצאים:  Brigitte Bukovics 
 תרומות עיקריות
 חתימה:   
 
יוהאן רדון (בגרמנית: Johann Karl August Radon; ‏16 בדצמבר 1887 – 25 במאי 1956) היה מתמטיקאי אוסטרי שהתמחה בחשבון וריאציות.
ביוגרפיה

יוהאן רדון נולד בעיר דצ'ין (אז בתחומי האימפריה האוסטרו-הונגרית כיום בצ'כיה) למשפחה ממוצא גרמני. בשנת 1910 הוא סיים לימודים באוניברסיטת וינה וקיבל תואר דוקטור. לאחר סיום הלימודים הוא עשה השתלמות באוניברסיטת גטינגן ובאוניברסיטה גרמנית טכנית בברנו. בשנים 1912–1919 הוא היה מלמד באוניברסיטת וינה. לאור בעיות ראייה הוא שוחרר משרות צבאי.
בשנת 1919 יוהאן רדון הוזמן למשרת פרופסור לאוניברסיטת המבורג. בשנים 1928–1945 הוא היה פרופסור למתמטיקה באוניברסיטה בברסלאו.
לאחר סיום מלחמת העולם השנייה הוא שהה תקופה קצרה באינסברוק ובשנת 1946 חזר לווינה. בשנים 1954/55 הוא היה רקטור של האוניברסיטה. בשנים 1948–1950 הוא היה נשיא של האיגוד המתמטיקאים האוסטרים.
בין ההישגים הבולטים של יוהאן רדון ניתן לציין משפט רדון־ניקודים, מידת רדון, משפט רדון.
טרוויס וולטון

טרוויס וולטון (באנגלית: Travis Walton‏; נולד ב-10 בפברואר 1953) הוא חוטב עצים אמריקני, שנחטף לכאורה על ידי חוצנים בליל 5 בנובמבר 1975, לנגד עמיתיו לעבודה ביער הלאומי אפצ'י-סיטגריבס שבמדינת אריזונה. לטענתו הוא הוחזק על ידי החוצנים במשך חמישה ימים.
המקרה של וולטון זכה לפרסום רב ונותר אחד מהמקרים הנודעים ביותר של חטיפה לכאורה שבוצעה על ידי חוצנים.
על בסיס תקרית זו הופק בשנת 1993 סרט הקולנוע "אש ברקיע" (Fire in the Sky).
רקע

טרוויס וולטון נולד ב-10 בפברואר 1953. וולטון היה תושב העיירה סנופלייק, אריזונה. בשנת 1975 וולטון עבד כחוטב עצים עבור מייק רוג'רס.
סיפור החטיפה לכאורה של טרוויס וולטון

ביום רביעי 5 בנובמבר 1975, וולטון עבד יחד עם רוג'רס ועם חמישה חוטבי עצים נוספים - קן פיטרסון, ג'ון גולה, סטיב פירס, אלן דאלי, ודווין סמית.
מעט אחרי השעה 18:00 בערב, בסופו של יום העבודה ולקראת השקיעה, וולטון ויתר חברי הצוות ארזו את הציוד שלהם, נכנסו לטנדר של מנהל העבודה מייק רוג'רס והחלו נוסעים חזרה לכיוון ביתם שבעיירה סנופלייק.
בסביבות השעה 18:15 חברי הצוות הבחינו בחשכת הלילה באור בוהק שהגיח דרך צמרות העצים מאוחרי גבעה קרובה. לאחר שהם התקרבו הם הבחינו שהאור הוא למעשה חללית כסופה גדולה בצורת דיסק שריחפה בגובה 6 מטרים באוויר, כ-30 מטרים מהכביש.
בעקבות כך, רוג'רס עצר את הטנדר. וולטון, מתוך סקרנות, קפץ מהמשאית ורץ לעבר החללית על מנת להעיף מבט מקרוב באובייקט. עמיתיו של וולטון צעקו לו שיחזור אך הוא המשיך לעבר החללית. בעודו פוסע לעבר האובייקט, החללית שיגרה לעברו קרן אור בוהקת בצבע כחלחל אשר העיפה את וולטון ארצה במרחק מה מהמקום בו ניצב.
רוג'רס, אשר נהג בטנדר, היה משוכנע כי וולטון נהרג מהפגיעה, וכי העב"ם יתקוף בהמשך את יתר חברי הצוות שברכב, ובשל כך, מתוך בהלה, רוג'רס ויתר חברי הצוות ברחו באופן מיידי מהמקום. אף על פי כן, זמן קצר לאחר שברחו מהאזור הצוות הגיעו למסקנה כי הם ישובו לזירה על מנת לחפש את וולטון. אף על פי כן לאחר שהם שבו למקום הם לא מצאו זכר לחללית או לוולטון, על אף שהם חיפשו את וולטון ביער במשך כחצי שעה.
בעקבות כך בסביבות השעה 19:30 דיווח לראשונה על המקרה לרשויות המקומיות. למחרת נערכו חיפושים נרחבים באזור היער הלאומי אפצ'י-סיטגריבס באמצעות כוחות משטרה גדולים, מתנדבים רבים ובאמצעות מסוקים וכלבי גישוש. אף על פי כן, הרשויות לא מצאו שום זכר לוולטון. משום שהרשויות לא מצאו את וולטון, בינתיים צוות החוטבים הפכו לחשודים מרכזיים בפרשה, כאשר המשטרה החלו לחשוד כי צוות חוטבי העצים רצחו למעשה את וולטון או שהם שותפים במתיחה. בעקבות כך, למרות היעדר מניע ואף על פי שלא היו הוכחות לפלילים, ב-10 בנובמבר 1975 כל ששת חברי הצוות עברו בדיקת פוליגרף, אותה כולם עברו בהצלחה.
סיפור החטיפה לכאורה של טרוויס וולטון > על סיפון החללית

לטענתו של וולטון, במהלך חמשת הימים שבהם נעדר מביתו, הוא זכר בבירור פרק זמן שנמשך בסביבות שעתיים אשר במהלכו הוא היה בהכרה מלאה, וככל הנראה על סיפון החללית של החוצנים.
לטענתו של וולטון, הוא התעורר כאשר הוא שכב על מיטה בעוד שמולו עמדו שלושה חוצנים אפורים שלבשו סוג של סרבל כתום. לטענתו, החוצנים היו נמוכי קומה, קרחים, עם ראשים גדולים ועיניים גדולות. בעקבות כך, לטענתו, מתוך בהלה הוא צעק על החוצנים, ניסה להדוף אותם וכתוצאה מכך הוא גרם לחוצנים לעזוב את החדר. אחרי כמה דקות, וולטון יצא גם כן מהחדר, רץ דרך מסדרון קטן לתוך חדר מעוגל וחשוך אשר הכיל כיסא עם משענת גבוהה במרכז החדר. לטענתו כאשר הוא התיישב על הכיסא, הוקרנו מפות כוכבים על גבי מעין תקרת פלנטריום עגולה.
אחרי כמה דקות נכנס לחדר יצור דמוי אנוש שלבש סרבל כחול וחבש קסדה. היצור לא אמר מילה, רק חייך אל וולטון וביקש ממנו שיתלווה אליו. הוא הלך אחרי היצור במורד מסדרון שהוביל אותם לאולם גדול עם תקרה מקומרת שהיה דומה להאנגר מטוסים. לטענתו של וולטון הוא הבין באותה העת כי הוא יצא מהחללית הדומה לזו שראה ביער, וכעת נמצא בחללית אם הגדולה בהרבה. לטענתו האולם הכיל שני עב"מים כסופים נוספים.
משם הוא הוכנס לחדר קטן שבו היו שלושה יצורים נוספים דמויי אנוש עם סרבלים כחולים אשר גם כן לא אמרו מילה, רק חייכו לוולטון והובילו אותו לשולחן קטן, הניחו על פניו מסכה הדומה למסכת חמצן, וכתוצאה מכך וולטון איבד את הכרתו.
סיפור החטיפה לכאורה של טרוויס וולטון > שובו של וולטון

לטענתו של וולטון הכרתו שבה אליו כאשר הוא התעורר בסמוך לכביש, בקרבת תחנת דלק בפאתי העיר הבר ובמרחק רב מהיער שבו נפגע מקרן האור. לטענתו הוא הספיק להבחין בעב"ם אשר ריחף מעליו ונעלם במהירות. בעקבות כך, בסביבות חצות של יום שני 10 בנובמבר 1975, וולטון ביצע שיחת גוביינא מתא הטלפון שבתחנת הדלק לגיסתו, אליסון וולטון, המתגוררת בעיירה הסמוכה טיילור על מנת שזו תאסוף אותו משם.
אליסון ובעלה גרנט מצאו את וולטון בתא הטלפון של התחנה, כאשר לטענתם הוא היה כחוש, מבוהל, מבולבל ובמצב נפשי קשה. לטענתם, לאחר שהם יידעו את וולטון כי הוא נעדר כמעט שבוע, הוא היה המום ושתק. דוויין וולטון, אחיו של טרוויס וולטון, ציין כי המשפחה החליטה שלא לדווח באופן מיידי לרשויות על כך שוולטון חזר מתוך דאגה למצבו השביר לכאורה של טרוויס.
עוד באותו היום וולטון עבר בדיקה גופנית בפיניקס אצל ד"ר הווארד קנדל וד"ר ג'וזף סאלוטס. הם לא מצאו כל עדות לפגיעה פיזית.
אחרית דבר

בשנת 1978, וולטון פרסם את הספר "The Walton Experience" אשר עסק בהרחבה בפרטי התקרית.
וולטון המשיך לגור בעיירה סנופלייק ולבסוף הפך למנהל עבודה במנסרה, והתחתן עם דנה רוג'רס. לזוג ישנם 4 ילדים. לאורך השנים וולטון הופיע בכנסי עב"מים שונים.
בשנת 2009, וולטון השתתף בשעשועון הטלוויזיה "The Moment of Truth" ("רגע האמת") בו המשתתפים חייבים לענות בכנות על 21 שאלות אישיות כאשר תשובותיהם נבדקות בזמן אמת באמצעות פוליגרף. כשנשאל במסגרת התוכנית אם הוא נחטף על ידי עב"ם בשנת 1975, אמר וולטון, "כן." עם זאת, בדיקת הפוליגרף קבעה כי הוא שיקר.
אחרית דבר > הסרט "אש ברקיע"

בשנת 1993 חברת אולפני סרטי פרמאונט הפיקה סרט הוליוודי עתיר תקציב העוסק בתקרית בשם "אש ברקיע" בבימויו של רוברט ליברמן, ובכיכובם של דניאל ברנרד סוויני בתפקיד טרוויס וולטון ורוברט פטריק בתפקיד מייק רוג'רס. על אף שהסרט מבוסס ברובו על סיפור החטיפה לכאורה של טרוויס וולטון, החלק שעסק באירועים שעבר טרוויס בחללית שונו באופן מהותי מאלו שהוצגו בעדותו של וולטון.
ראו גם

חטיפה בידי חוצנים
חטיפתם של בטי ובארני היל
הערות שוליים

1 2 3 4 5 6 7 8 9 10  Travis Walton 2011 International UFO Congress - YouTube
↑  Travis Walton and witnesses talk famous alien abduction - YouTube
↑  Travis Walton: 20/20 Interview - YouTube
↑  UFOPOP: Flying Saucers in Popular Culture - Books
↑  The Walton Experience: Travis Walton: 9780425036754: Amazon.com: Books
↑  The Moment of Truth - Alleged Victim of Alien Abduction (1/2) - YouTube
1 2  Maine UFO conference focuses on extraterrestrials - News - Boston.com
| עב"מולוגיה ועב"מים |
| --- | --- | --- |
| טענות בולטות למקרים לכאורה של מפגשים מהסוג הראשון | תצפית העב"ם של הטייס קנת' ארנולד (1947) • תקרית מנטל (1948) • תקרית וושינגטון (1952) • תצפית העב"ם של הטייס רולנד יוז (1952) • תקרית קקסבורג (1965) • תקרית טהראן (1976) • היעלמותו של פרדריק ולנטיץ' (1978) • תקרית יער רנדלשם (1980) • התצפית בעב"מים במהלך טיסה 1628 של ג'פאן איירליינס (1986) • גל תצפיות העב"מים בבלגיה (1990) • אורות פיניקס (1997) • סרטוני העב"מים של הפנטגון (2004, 2014, 2015 ו-2019) • התצפית בעב"ם בנמל התעופה שיקגו או'הייר (2006) |  |
| טענות בולטות למקרים לכאורה של מפגשים מהסוג השני | הבעירות הספונטניות בעיירה קנטו (סיציליה) (2003-2005) |  |
| טענות בולטות למקרים לכאורה של מפגשים מהסוג השלישי | תקרית אורורה (1897) • תקרית רוזוול (1947) |  |
| טענות בולטות למקרים לכאורה של מפגשים מהסוג הרביעי | חטיפתו של אנטוניו וילאס בואס (1957) • חטיפתם של בטי ובארני היל (1961) • חטיפת פסקגאולה (1973) • חטיפתו של טרוויס וולטון (1975) |  |
| גזעי חוצנים | אפורים • רפטיליאנים • אינסקטואידים (איש העש) • פליאדיאניים |  |
| תאוריות קשר בולטות | אזור 51 • גברים בשחור |  |
| שונות | חוצנים • חטיפה בידי חוצנים • נתיחת גופת חוצן (סרטון תרמית) • כדור ברק • בילי מאייר • בוב לזר • דייוויד גראש • הסיווג של היינק • פרויקט הספר הכחול • מעגלי תבואה |  |
ציור המשחזר את התקרית ביער הלאומי אפצ'י-סיטגריבס, כפי שהיא תוארה על ידי וולטון ועל ידי עמיתיו.
הדמיה תלת־ממדית המשחזרת את האולם הגדול על סיפון החללית כפי שהוא תואר על ידי וולטון.
דניאל ברנרד סוויני אשר גילם את דמותו של טרוויס וולטון בסרט "אש ברקיע"
יוהאן קספר לווטר

| --- | --- |

 לידה:  15 בנובמבר 1741 ציריך, הקונפדרציה השווייצרית הישנה 
 פטירה:  2 בינואר 1801 (בגיל 59) ציריך, הרפובליקה ההלווטית 
 מדינה:  שווייץ 
 מקום קבורה:  ציריך 
 שפות היצירה:  גרמנית, לטינית 
 תקופת הפעילות:  1756–1801 (כ־45 שנים) 
 צאצאים:  Anna Luisa Lavater 
 
יוהאן קספר לווטר (או לפטר; בגרמנית: Johann Kaspar Lavater;‏ 15 בנובמבר 1741 - 2 בינואר 1801) היה כומר קלוויניסט, פילוסוף, סופר ו"פיזיונום" שווייצרי.
ביוגרפיה

לווטר נולד בציריך לאב שהיה רופא, ולמד בגימנסיה בעיר זו. בין מוריו היו יוהאן יאקוב בודמר ויוהאן יאקוב ברייטינגר. בגיל 21 הוא דיווח, יחד עם חברו, הצייר הנרי פוסלי, על פקיד מושחת; הדבר הקים עליו את האצולה בציריך. ב-1769 הפך לווטר לכומר, והחל מפיץ משנה מיסטית וקזואיסטית ברחבי גרמניה. באותה שנה החלה "פרשת לווטר": לווטר תרגם לגרמנית את ספרו של שרל בונה (Bonnet), תאולוג שווייצרי, ובהקדשה לספר דרש ממשה מנדלסון להפריך את טענותיו התאולוגיות של בונה – או להתנצר. לווטר העמיד את מנדלסון במצב בלתי אפשרי: באותה תקופה, אסור היה ליהודי לפרסם ברבים התנגדות תאולוגית לנצרות. רבים מידידיהם המשותפים של מנדלסון (בהם הרדר וליכטנברג) ולווטר תמכו במנדלסון, אשר לבסוף פרסם איגרת שבה אמר כי הוא נותר יהודי כי הוא משוכנע בצדקתה של היהדות; וכי הוא אמנם מוכן לקבל עקרונות מוסריים רבים בנצרות, אך לא את היסודות הדתיים. לווטר היה חבר של גתה, וזה האחרון העריך מאוד את עבודתו הספרותית.
עבודתו המפורסמת ביותר היא זו שפרסם בתחום הפיזיונומיה: "Physiognomische Fragmente zur Beförderung der Menschenkenntnis und Menschenliebe" (דפוסים פיזיונומיים לקידום מדעי האנושות ואהבת האדם). הספר הושפע רבות מהגותו של איש האשכולות ג'מבטיסטה דלה פורטה ומספרו של תומאס בראון "Religio Medici" (דתו של הרופא).
טרה סטרונג

| --- | --- |

טרה סטרונג, 2012
 לידה:  12 בפברואר 1973 (בת 51) טורונטו, אונטריו, קנדה
 שם לידה:  Tara Lyn Charendoff 
 מדינה:  ארצות הברית, קנדה 
 תקופת הפעילות:  מ-1986 
 מקום לימודים:  Forest Hill Collegiate Institute (1991) 
 בן או בת זוג:  Craig Strong (14 במאי 2000–2022) 
 צאצאים:  Sammy Strong, Aden Strong 
 מספר צאצאים:  2 
 https://www.tarastrong.com
 פרופיל ב-IMDb
 חתימה:   
 
טרה סטרונג (באנגלית: Tara Strong; נולדה ב-12 בפברואר 1973) היא שחקנית ומדבבת יהודייה-קנדית. אחת המדבבות הפעילות ביותר בטלוויזיה ובמשחקי וידאו בצפון אמריקה.
ביוגרפיה

נולדה בשם טרה צ'ארנדוף (Tara Charendoff) בטורונטו, אונטריו, קנדה לסיד ולוסי צ'רנדרוף, הורים יהודים שהוריהם היגרו מרוסיה. הוריה ניהלו חנות ממתקים בשם "הקוסם", ואביה עבד גם כרוקח.
כשהייתה בת 4, היא ניגשה לאודישן בבית ספר למשחק ומשם דרכה הייתה סלולה לדיבוב. היא עבדה בתיאטרון היידיש, ושיננה את השורות שלה באופן פונטי מאחר שאינה דוברת יידיש.
כשהייתה בת 20, עברה צ'ארנדוף להתגורר בלוס אנג'לס.
חיים אישיים

צ'ארנדוף הייתה שותפה לחדר של השחקנית נב קמפבל. שתיהן נבחנו לאותו תפקיד של האחות האמצעית ג'וליה בסדרה "שולחן לחמישה" וקמפבל זכתה בו. סטרונג הופיעה לפרק אחד בסדרה כאשר גילמה את לורנה.
בשנת 1999 החלה לצאת עם שחקן העבר האמריקאי קרייג סטרונג  ובמאי 2000 הם התחתנו. טרה צ'ארנדוף שינתה את שמה לטרה סטרונג. ב-2002 נולד בנם סמי וב-2004 נולד בנם איידן. המשפחה התגוררה בלוס אנג'לס. ב-2019 נפרדו וב-2022 התגרשו.
סטרונג היא טבעונית.
הערות שוליים

↑  TFW2005 Interviews Transformers Animated Voice Actor Tara Strong, Transformer World 2005 - TFW2005.COM, ‏2008-02-22 (באנגלית אמריקאית)
| --- | --- |
בקרת זהויות :  NLI: 987007397454805171  BNE: XX1488356  BnF: cb14230513d (data)  ISNI: 0000 0001 1461 0123  LCCN: no2003084699  MusicBrainz: 45fc2337-3c0b-4880-b25e-21d40124e2ea  NLK: KAC2020O5497  NTA: 416832067  SUDOC: 221535632  VIAF: 46456311   WorldCat (עם VIAF): 46456311
יובל נעים

יובל נעים (נולד ב-8 בינואר 1967) הוא כדורגלן עבר ישראלי ששיחק בעמדת הבלם.
קריירה כשחקן

נעים החל לשחק כדורגל במחלקת הנוער של הפועל רמת גן, ובאמצע שנות השמונים עלה לקבוצה הבוגרת. בשנת 1989 היה שותף לעלייתה לליגה הלאומית, הליגה הבכירה דאז. אולם, לאחר שנה בלבד חזרה הקבוצה לליגה השנייה.
בשנת 1993 עזב נעים את הפועל רמת גן ועבר לשחק בהפועל צפרירים חולון. בסיום אותה עונה נשרה רמת גן לליגה השלישית בפעם הראשונה בתולדותיה. נעים חזר להפועל רמת גן ועזר לה לחזור לליגה הארצית ושיחק בקבוצה שנתיים נוספות. משחקו האחרון בקבוצה, באצטדיון המכתש נגד הפועל טייבה, פוצץ 20 דקות לסיום כשרמת גן מובילה בתוצאה 0:2, וזאת בטענה שנגח באפו של הקוון. בעקבות התקרית הורחק נעים עד לסיום אותה עונה.
בקיץ 1996 עבר נעים לבני יהודה תל אביב, ולאחר עונה אחת נדד להכח רמת גן. בהמשך שיחק גם בהפועל אור יהודה ובמכבי רמת עמידר, ובשנת 2001, בגיל 34, פרש ממשחק פעיל.
קריירה כמאמן

לאחר שפרש מונה נעים למאמנה של מכבי רמת עמידר וכבר בעונתו הראשונה רשם הצלחה כאשר העלה את הקבוצה מליגה א' לליגה הארצית. נעים המשיך לאמן את רמת עמידר במשך 3 שנים נוספות, ולאחר האיחוד בין הכח רמת גן מכבי רמת עמידר בקיץ 2005 שימש כסקאוט של הקבוצה המאוחדת, הכח עמידר רמת גן.
במחזור ה-7 של עונת 2005/2006 התמנה נעים למאמנה של קבוצת נעוריו, הפועל רמת גן, והצליח להשאיר את הקבוצה בליגה הארצית על אף פער של 13 נקודות מהקו האדום, ואף זכה איתה בגביע הטוטו של הליגה הארצית. בעונה שלאחר מכן עלה עם הקבוצה לליגה הלאומית וזכה עם הקבוצה פעם נוספת בגביע הטוטו. בשנת 2009 שבה הפועל רמת גן תחת הדרכתו לליגת העל לאחר 19 שנות היעדרות. את עונת 2009/2010 סיימה הקבוצה במקום ה-14 וניצלה מירידה לליגה הלאומית לאחר ניצחון במשחק מבחן מול הפועל כפר סבא מהליגה הלאומית.
בקיץ 2010 עזב נעים את הפועל רמת גן וחתם בבני סכנין, אך לאחר מספר שבועות פוטר מהקבוצה, עוד לפני תחילת משחקי הליגה. ב-17 באוקטובר 2010 נעים מונה למאמנה של הפועל פתח תקווה, ובאפריל 2011, לאחר סכסוך מתמשך עם תומר סיני, מבעלי המועדון, החליטו נעים והנהלת הקבוצה על סיום תפקידו.
ביוני 2011 נעצר נעים, בצוותא עם חברו בן כהן, כחלק מ"פרשת הכדור המרכזי", בחשד שסחטו באיומים את גל חצור, מבעלי הפועל פתח תקווה.
באוגוסט 2011 חתם יובל נעים לשנה אחת במועדון בית"ר ירושלים, במקומו של דוד אמסלם שהתפטר מתפקידו לפני תחילת העונה. בפברואר 2012 התפטר מתפקידו עקב חוסר הצלחת הקבוצה תחת הדרכתו.
בינואר 2013 מונה נעים למאמנה של הפועל עכו, כמחליפו של שמעון הדרי, לאחר שהקבוצה נקלעה למקום האחרון בטבלה. בתום העונה הצליח נעים להשאיר את הקבוצה בליגת העל. בעונה שלאחר מכן סיים את העונה עם הקבוצה במקום העשירי בליגה, וב-25 במאי 2014 סיים את תפקידו במועדון.
באוגוסט 2014 מונה נעים למאמנה של הפועל אשקלון, לאחר שירדה לליגה א'. תחת הדרכתו של נעים, רשמה הקבוצה שתי עליות ליגה תוך שתי עונות, כאשר בתום עונת 2015/2016 העפילה הקבוצה לליגת העל. כמו כן, באותה העונה זכתה הקבוצה בגביע הטוטו לליגה הלאומית. בעונת 2016/2017 הוביל נעים את הפועל אשקלון להישארות בליגת העל, לראשונה בתולדותיה, לאחר ניצחון 1:2 על עירוני קריית שמונה במחזור הסיום של העונה. ב-12 בפברואר 2018 סיים נעים את תפקידו בהפועל אשקלון, לאחר ארבע שנים כמאמן הקבוצה.
ב-23 בנובמבר 2018 מונה נעים למאמן מועדון ספורט אשדוד, אך פוטר לאחר עשרה מחזורים.
ב-17 בדצמבר 2019 חתם על חוזה לשנה וחצי כמאמנה של הפועל אשדוד מליגה א' דרום. ב-18 באפריל 2021 סיים את דרכו בקבוצה.
ב-17 באוקטובר 2021 מונה למאמן שמשון כפר קאסם.
ב-8 באפריל 2023 מונה למאמן הפועל ראשון לציון. ב-13 בדצמבר 2023 פוטר מתפקידו.
ב-24 בדצמבר 2023 מונה למאמן סקציה נס ציונה. בסיום העונה ירד עם הקבוצה לליגה א'.